  vk.com (Глазовский краеведческий музей) Анжелика Тихонова корреспондент 2022-тӥ ар пумысен Глазкарысь шаертодонъя музейлэн ужаз ватсам дунне (дополненная реальность) технологиосты кутыны кутскозы. Музей «Культура» йӧскалык ӵектослэн конкурсаз вормисьёс пӧлы сюриз. Со сярысь Удмуртиысь лулчеберетъя министр Владимир Соловьёв «ВКонтакте» мерлыко вотэсысь бамаз ивортӥз. Музейын ужасьёс туэ южтолэзе ик ӵектоссэс улонэ пыӵатыны кутскозы. Озьы, ар пумозь «Глазов исторический» экспозицизылы «Артефакт» платформалэн инъетаз ужась нимысьтыз мультимедиа-гид кылдытозы. Ӵектосэз улонэ пыӵатон улсын экспонатъёс сярысь статьяосты рос-прос тупатъялозы, арбериосты каталоге пыртон понна туспуктозы, трос кылын вераськись аудиогидъёс кылдытозы. «Артефакт» платформа вань мылкыд карисьёслы музейлэн бичетъёсыныз тодматскыны луонлык кылдытоз, со пӧлын тазалыксыя ӧжыт быгатонлыкъем адямиослы но. Пусъём, йӧскалык ӵектослы луыса мультимедиа-гидъёс элькунысь куинь музейёсын ужало ни: Кузебай Герд нимо йӧскалык музейын, ыбылӥсьтон тӥрлыкъя Михаил Калашников нимо музейно-выставочной огъетын, Пётр Чайковский нимо музей-юртын. «Артефакт» платформа 2019-тӥ арысен ужа. Ватсам дунне технологиосты кутыса, со музей экспонатъёсын выль сямен тодматскыны луонлык сётэ. Сое уже кутон понна, смартфонэ нимаз ватсэт пуктоно но камераез тунсыко арбери вылэ берыктыса со сярысь тодоно. Ватсэтэз дорысь потатэк но уже кутыны луэ, со пыр ӵектосэ пыриськись музейёслэн бичетъёсынызы тодматскыны луэ. Программа экспонатэз «тодма» но тунсыко луыны быгатӥсь интыоссэ возьматэ. Со сяна, солы луыса арбериез котыр учкыны но огшоры учкыса синйылтонтэм интыоссэ адӟыны, кытын кытын, ку, марлы кутӥськемез сярысь тодыны луэ. Тодэ вайытом, Ижкарын мотоциклъёсын нырысетӥез музей усьтӥськиз. Тегъёс: Удмуртия Глазкар Музей Мерлык йӧскалыкӵектосъёс  